Diari Oficial de la Generalitat Valenciana


Sumari del DOGV 7958, del 16-01-2017 (2017/246)

Extracte de la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 ajudes personals per a la promoció de l'autonomia personal i per a l'atenció especialitzada residencial de persones amb diversitat funcional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/246


Data del document
:   30-12-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 ajudes personals per a la promoció de l'autonomia personal i per a l'atenció especialitzada residencial de persones amb diversitat funcional. [2017/246]  
BDNS(Identif.):327754  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions   
http://www.pap.minhap.gob.es/bdnstrans/index.  
  
Primer. Beneficiaris  
Poden sol·licitar les ajudes les persones físiques que tinguen la condició legal de persona amb discapacitat o diversitat funcional residents a la Comunitat Valenciana.  
  
Segon. Objecte  
1. Es consideren com a objecte d'ajudes personals per a facilitar l'autonomia personal les següents:  
a) Adquisició d'ajudes tècniques i productes de suport.  
b) Ajudes destinades a l'eliminació de barreres arquitectòniques en l'interior de l'habitatge i l'adaptació funcional de la llar.  
c) Ajuda per a l'adaptació de vehicles.  
d) Ajudes de transport per a l'assistència a tractaments i centres assistencials.  
2. Les ajudes personals per a l'atenció especialitzada residencial a persones amb diversitat funcional es concedeixen amb caràcter de subvenció personal i finalista, per atendre les necessitats d'atenció integral de les persones amb discapacitat o amb malaltia mental crònica que no tenen suficients recursos econòmics i requereixen atenció assistencials i cures especials, que no es poden prestar en el medi familiar. L'atenció residencial podrà desenvolupar-se en residències i habitatges tutelats.  
  
  
Tercer. Bases reguladores  
Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat. Publicada en el Diari Oficial de la Comunitat Valenciana núm. 7705, 26.01.2016).  
  
Quart. Quantia  
1. Les subvencions concedides, en virtut d'aquesta convocatòria, estan dotades amb els imports globals que tot seguit es detallen:  
- Ajudes personals per a facilitar l'autonomia personal: 400.000 ?.  
- Ajudes personals per a l'atenció especialitzada residencial: 6.746.900 ?.  
2. L'import de la subvenció es determinarà en atenció a la puntuació obtinguda, i els criteris que s'estableixen en la resolució de convocatòria.  
  
Cinqué. Termini de presentació de sol·licituds  
1. El termini de presentació de sol·licituds d'ajudes personals per a la promoció de l'autonomia personal serà de trenta dies naturals, a comptar del següent al de la publicació d'aquesta resolució en extracte en el Diari Oficial de la Generalitat Valenciana.  
2. Les sol·licituds d'ajudes per a l'atenció especialitzada residencial de persones amb diversitat funcional podran presentar-se a partir de l'endemà al de la publicació de la present resolució en el Diari Oficial de la Generalitat Valenciana, finalitzant el termini de presentació de sol·licituds el dia 1 de desembre de 2017.  
  
  
  
Sisé. Altres dades  
1. La convocatòria es realitza pel procediment de tramitació anticipada de despesa, i està condicionada a l'aprovació de la Llei de pressupostos de la Generalitat per a l'exercici de 2017.  
2. Sol·licituds. Preferentment en el Registre General de les direccions territorials d'Igualtat i Polítiques Inclusives corresponent al municipi en què resideix el sol·licitant, i també en qualsevol dels llocs que estableix l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
3. Documentació: la que es demana en l'apartat cinqué de la resolució de convocatòria.  
El model de sol·licitud i el document d'autorització de consulta de dades i de domiciliació bancària estan a disposició de les persones interessades en el portal de la Generalitat (www.gva.es), accedint als apartats «Guia Prop», «Tràmits i Serveis».  
4. Criteris de valoració: En l'avaluació de les sol·licituds es podrà obtenir un màxim de 100 punts, d'acord amb els criteris que estableix l'apartat nové i onzé de la resolució de convocatòria, i caldrà obtenir una puntuació mínima de 60 punts per a la concessió de la subvenció.  
   
  
València, 30 de diciembre de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.